CELEX: 22001D0111(14)
Language: mt
Date: 2000-10-27 00:00:00
Title: Deċiżjoni tal-Kumitat Konġunt taż-ŻEE Nru 99/2000 tas-27 ta' Ottubru 2000 li temenda l-Protokoll 30 għall-Ftehim taż-ŻEE, dwar dispożizzjonijiet speċifiċi dwar l-organizzazzjoni tal-kooperazzjoni fil-qasam ta' l-istatistika

Avviż Legali Importanti

|

22001D0111(14)

Official Journal L 007 , 11/01/2001 P. 0029 - 0031

		Deċiżjoni tal-Kumitat Konġunt taż-ŻEENru 99/2000tas-27 ta' Ottubru 2000li temenda l-Protokoll 30 għall-Ftehim taż-ŻEE, dwar dispożizzjonijiet speċifiċi dwar l-organizzazzjoni tal-kooperazzjoni fil-qasam ta' l-istatistikaIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) Il-Protokoll 30 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 4/94 tat-8 ta' Frar 1994 [1].(2) Il-Programm ta' Statistika taż-ŻEE għanu jkun ibbażat fuq il-programm ta' statistika tal-Komunità ta' l-1998 sa l-2002 (Deċiżjoni tal-Kunsill 1999/126/KE) [2] u għandu jinkludi dawk l-elementi tal-programm li huma meħtieġa għad-deskrizzjoni u l-kontroll ta' l-aspetti ekonomiċi, soċjali u ambjentali relevanti kollha taż-Żona Ekonomika Ewropea.(3) Il-Programm ta' Statistika taż-ŻEE għandu jieħu kont tad-dispożizzjonijiet tar-Regolament tal-Kunsill (KE) Nru 322/97 dwar l-Istatistika tal-Komunità [3].(4) Il-Protokoll 30 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 1998,IDDEĊIEDA KIF ĠEJ:Artikolu 1Il-Protokoll 30 għall-Ftehim għandu jiġi emendat kif stabbilit fl-Artikoli 2 u 3 tiegħu.Artikolu 2Il-paragrafi 1 sa 9 tal-Protokoll 30 għall-Ftehim għandu jiġi mibdul b'li ġej:"1. Konferenza ta' rappreżentanti ta' l-organizzazzjonijiet ta' l-istatistika nazzjonali tal-Partijiet Kontraenti, l-Uffiċċju ta' l-Istatistika tal-Komunitatjiet Ewropej (Eurostat) u l-Uffiċċju tal-Konsulent dwar l-Istatistika ta' l-Istati ta' l-EFTA (OSA EFTA) għandha tiggwida l-kooperazzjoni statistika f'koordinazzjoni mill-qrib ma' dawk tal-Komunità u tikkontrolla l-implimentazzjoni tagħhom. Din il-konferenza u l-Kumitat tal-Programm ta' Statistka għandhom jorganizzaw il-ħidmiet tagħhom għall-għanijiet tal-Protokll f'lagħat konġunti bħala l-Konferenza SPC/ŻEE bi qbil ma' regoli ta' proċedura speċifiċi li għandhom jiġu stabbiliti mill-Konferenza SPC/ŻEE.2. Il-programm ta' statistika tal-Komunità ta' l-1998 ta' l-2002 kif stabbilit mid-Deċiżjoni tal-Kunsill li hemm referenza għalih fil-paragrafu 7 għandu jkun il-qafas għall-azzjonijiet statistiċi taż-ŻEE li għandhom isiru bejn l-1 ta' Jannar 1998 u l-31 ta' Diċembru 2002. L-oqsma prinċipali kollha u t-temi statistiċi tal-programm ta' statistika tal-Komunità 1998 sa 2002 għandhom ikunu kkonsidrati relevanti għall-kooperazzjoni statistika taż-ŻEE u għandhom ikunu miftuħin għal parteċipazzjoni sħsiħ mill-Istati ta' l-EFTA.Mill-1 ta' Jannar 1998, Programm Statistiku Annwali taż-ŻEE għandu jiġi żviluppat kull sena bħala subsett ta' u parralleli ma', il-programm ta' ħidma annwali elaborat mill-Kummissjoni bi qbil mad-Deċiżjoni tal-Kunsill li hemm referenza għaliha fil-paragrafu 7. Kull Programm Statistiku Annwali taż-ŻEE għandu jiġi sottomess għal eżaminazzjoni u approvazzjoni mill-Konferenza SPC/ŻEE. Għandu jindika b'mod partikolari dawk l-azzjonijiet fi ħdan it-temi tal-programm li huma relevanti għaż-ŻEE u li għandhom prijorità għall-kooperazzjoni taż-ŻEE matul il-perjodu tal-programm.3. L-Istati EFTA għandhom, sa mill-bidu tal-kooperazzjoni b'konnessjoni mal-programmi u l-azzjonijiet li hemm referenza għalihom fil-paragrafu 2, jipparteċipaw b'mod sħiħ mingħajr id-dritt għall-vot fil-kumitati u korpi oħra tal-KE li jgħinu lill-Kummissjoni tal-KE fl-amministrazzjoni u l-iżvilupp ta' dawn il-programmi u azzjonijiet.4. Informazzjoni statistika mill-Istati ta' l-EFTA għandha tiġi trażmessa mill-Istati ta' l-EFTA lill-Eurostat għall-ħażna, proċessar u tifrix. Għal dan il-għan, OSA EFTA għandha taħdem f'kooperazzjoni mill-qrib ma' l-Istati ta' l-EFTA u Eurostat sabiex tiżgura li data mill-Istati ta' l-EFTA hija trażmessa kif xieraq u mferrxa lil gruppi ta' utenti varji permezz ta' kanali ta' tifrix normali bħala parti mill-istatistiċi ta' l-EFTA.L-immaniġġjar ta' statistiċi mill-Istati ta' l-EFTA għanhom ikunu rregolati mir-Regolament tal-Kunsill li hemm referenza għalih fil-paragrafu 7.5. Sa mill-1 ta' Jannar 1998, l-Istati ta' l-EFTA għandhom jikkontribwixxu finanzjarjament bi qbil ma' l-Artikolu 82(1)(a) tal-Ftehim u r-Regolament Finanzjarji tiegħu sa ammont illi jirrapreżenta 75 fil-mija ta' l-ammont muri fil-linja tal-baġit B5-6 0 0 "Politika dwar informazzjoni statistika li tikkonċenra pajjiżi mhux membri" imdaħħla fil-baġit tal-Komunità.L-Istati ta' l-EFTA għandhom joġorġu l-ispejjeż żejda li jagħmel il-Eurostat għall-ħażna, proċessar u tifrix tad-data mill-pajjiżi tagħhom bi qbil mal-Memorandum ta' Ftehim relevanti bejn is-Segratarjat ta' l-EFTA u l-Eurostat dwar il-kontribuzzjoni ta' l-EFTA fir-rigward ta' dan il-paragrafu.L-Istati ta' l-EFTA għandhom jikkontribwixxu finanzjarjament għall-ispejjeż ġenerali tal-Komunità għajr dawk li jsiru għall-ħażna, tifrix jew proċessar ta' data bi qbil ma' l-Artikolu 82(1)(b) tal-Ftehim.6. Fuq talba tal-Kumitat Konġunt taż-ŻEE, u fil-każijiet kollha fis-sena 2000 u fis-sena 2003, il-Konferenza SPC/ŻEE li hemm referenza għaliha fil-paragrafu 1 għandha teżamina l-prograss li sar fil-qafas ta' l-azzjonijiet statistiċi taż-ŻEE. Għandha b'mod partikolari tistma jekk l-għanijiet, il-prijoritajiet u l-azzjonijiet ippjanati fil-perjodu bejn l-1 ta' Jannar 1998 u l-31 ta' Diċembru 2002 ikunux intlaħqu u għandha tissottoemtti rapport għall-approvazzjoni tal-Kumitat Konġunt taż-ŻEE.7. L-atti tal-Komunità illi ġejjin huma s-suġġett ta' dan il-Protokoll:- 397 R 0322: Ir-Regolament tal-Kunsill (KE) Nru 322/97 tas-17 ta' Frar 1997 dwar Statistika tal-Komunità (ĠU L 52, tat-22.2.1997, p. 1);- 399 D 0126: Id-Deċiżjoni tal-Kunsill 1999/126/KE tat-22 ta' Diċembru 1998 dwar il-programm statistiku tal-Komunità 1998 sa 2002 (ĠU L 42, tas-16.2.1999, p. 1)."Artikolu 3L-Appendiċi fil-Protokoll 30 għall-Ftehim għandu jitħassar.Artikolu 4Il-lista ta' kumitati mifthema mill-Partijiet Kontraenti tal-Ftehim u li qiegħed fil-Minuti Mifthema Ad Protokoll 30 tan-negozjati għal Ftehim bejn il-Komunità Ekonomika Ewropea, il-Komunità Ewropea tal-Faħam u l-Azzar u l-Istati Membri tagħhom u l-Istati ta' l-EFTA dwar iż-Żona Ekonomika Ewropea għandha tkun mingħajr preġudizzji għall-parteċipazzjoni mill-Istati ta' l-EFTA f'kumitati jew korpi tal-KE oħra bi qbil mal-paragrafu 3 tal-Protokoll 30 kif emendat b'din id-Deċiżjoni.Artikolu 5Din id-Deċiżjoni għandha tidħol fis-seħħ nhar it-28 ta' Ottubru 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [4].Għandha tidħol fis-seħħ mill-1 ta' Jannar 1998.Artikolu 6Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-27 ta' Ottubru 2000.Għall-Kumitat Konġunt taż-ŻEEIl-PresidentG. S. Gunnarsson[1] ĠU L 85, tat-30.3.1994, p. 66.[2] ĠU L 42, tas-16.2.1999, p. 1.[3] ĠU L 52, tat-22.2.1997, p. 1.[4] Ebda ħtiġiet kostituzzjonali indikati.--------------------------------------------------